In nomine sancte et individue Trinitatis, ego Hugo, Dei gratia Autissiodorensis episcopus, notum volo fieri omnibus tam presentibus quam futuris quod Daimbertus de Salliniaco et uxor ejus Alpazia, laudantibus Bochardo et Stephano fratribus ejusdem Daimberti, concedunt ecclesie Pontiniacensi quidquid habent in territorio Creciaci, et quidquid alius in eo tenet vel tenere debet ab eis, et quicquid Milo Collum-Gelatum tenebat in territorio Ducheii, sicut portat vallis de sub monte Ducheio, versus Creciacum; et donant et concedunt eidem ecclesie totam aquam que dicitur Mortuum Creceii. Testes sunt: Rainaldus, archidiaconus; Bernardus, archipresbyter; Stephanus de Sancto-Germano; Landricus de Draciaco; Guiardus, clericus; Ansellus de Marliniaco; Iterius frater ejusdem; Salo de Bosliaco. Actum anno Incarnationis Dominice Mº Cº XLº VIIº; regnante Lodovico, rege Francorum et duce Aquitanorum qui et eodem anno Jerusalem profectus est.